শনিবাৰে ধুবুৰী জিলাৰ নিউপানবাৰীৰ ৰাজপথত এক শোকাৱহ পথ দুৰ্ঘটনা সংঘটিত হয়। ৩১নং ৰাষ্ট্ৰীয় ঘাইপথত সংঘটিত হোৱা দুৰ্ঘটনাটোত ২জন লোক নিহত হোৱাৰ লগতে কেইবাগৰাকী লোক আহত হয়। হয়। লগে লগে স্থানীয় ৰাইজে আহত কেইজনকক ধুবুৰী অসামৰিক চিকিৎসালয়ত ভৰ্তি কৰে। সূত্ৰমতে, গোৱালপাৰা অভিমুখে আহি থকা তীব্ৰবেগী এছ-১৩চি-৩৫৩৩ নম্বৰৰ যাত্ৰীবাহী বাছখনে নিয়ন্ত্ৰণ হেৰুৱাই প্ৰকাণ্ড খাৱৈত বাগৰি পৰে। ফলত গাড়ীখনৰ হেণ্ডিমেন আৰু এজন যাত্ৰী থিতাতে নিহত হোৱাৰ লগতে কেইবাগৰাকী যাত্ৰী গুৰুতৰভাৱে আহত হয়। উল্লেখনীয় যে দুৰ্ঘটনা সংঘটিত হোৱাৰ প্ৰায় ডেৰ ঘণ্টা পিছতো ঘটনাস্থলীত আৰক্ষী উপস্থিত নোহোৱাত স্থানীয় ৰাইজ উত্তেজিত হৈ পৰে। স্থানীয় ৰাইজে পথ অৱৰোধ কৰি আৰক্ষী তথা চৰকাৰৰ বিৰুদ্ধে তীব্ৰ প্ৰতিবাদ সাব্যস্ত কৰে। দীৰ্ঘদিন ধৰি পথটো মেৰামতি কৰাৰ দাবীত বিভিন্ন সময়ত প্ৰতিবাদ কৰি আহিছে যদিও চৰকাৰে কোনো ধৰণৰ গুৰুত্ব নিদিয়াৰো অভিযোগ উত্থাপন কৰে স্থানীয় লোকে । যাৰ ফলত শোকাৱহ পথ দুৰ্ঘটনাটো সংঘটিত হোৱা বুলি অভিযোগ কৰে।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
